ISIGIDIMI SAMAXOSA, DECEMBER 1, 1874.

7

IZINTO.

U-Dr Colenso useleye wafika pesheya.

E-Aberdeen kuko umfazi ontsundu ozixome ngokwake.

E-Guatemala umzi otile utshatyalaliswe ku- zamazama komhlaba.

E-Natal. kuko umfo ontsundu ozixomileyo kuba esuke wafelwa zinkabi.

Abaguquli bezibalo babuye bahlangana E-Qonce ukuquba umsebenzi wabo.

E-Buenos Ayres umfo abati ngu Mitre umpati wemikosi, uvukele izipata mandla.

U-Marshal Bazaine, Kuvakala ukuba uza kuya kuhlala E-Spain apate imikosi yakona.

U-Mr Smith, Umongameli Wemicimbi Yemi- hlaba Yakomkulu usahambele kula macala.

Inkumbi kubonakala ukuba ziya kuxalisa nonyaka nje. Sezininzi indawo abase belila ngazo.

Abantu abasebenza kwindlela yomlilo esuka E-Bayi bamakulu mabini anamashumi matandatu anesine.

Kuko amabe okuba U-Governor Pine uza kupuma ekupateni I-Natal. Ungati woti noko angase nkosi ahlale kona kumhlaba awutengileyo.

Amakoboka—I-Government yalapa ilungiselela ukuze abantu abafunyenwe kumikombe eba amakoboka beze kule koloni okwexeshana elitile baze kuba zizicaka kona.

E-Turkey kuko iqela lamasodati elisuke langena etyalikeni, lambamba umfundisi obeshumayela, kwako amadoda nabafazi abebeze kupulapula elibanxwelerayo.

E-United States zase America kuko isipitipiti esikoyo pakati kwabamhlope nabantsundu Sekuke kwako abafayo kumacala omabini, ngokukodwa kumzi wase New Orleans.

U-Mr Hogarth—Asikuko nokuba kuluvuyo ukuva engati U-Mr Hogarth uza kubuya aze kuba ngu mkangeli wezikolo zala macala etu. Siyakuvuya ngokungakumbi sakuqiniseka bunyaniso balonto.

Umsizi Wokubala.—Umongameli weposi uti abantu ngebelumkela ukuba babale nge *inki* emnyama xa batumela incwadi zabo, kuba ezinye intlobo ze inki ziti zakufunyanwa bumanzi zingabi nakuleseshwa.

U-Mr Stanley kuvakala ukuba woti ukuba unokupumelela kakuhle apo aya kona pakati E-Africa, abuye ingekapeli iminyaka emibini. Okokugqibela esive ngaye ubese Zanzibar elungiselela ukunduluka.

OWENZAKALISWE yimfundo—U-Stoffel, umfo ontsundu ofundileyo, ugwetywe ngu Mr Justice Smith ukuba abe minyaka mitatu etolongweni esebenza kanzima, ngenxa yokuba ebale incwadi ayenze ukungati ibalwe ngomnye umntu.

Ikofu—U-Mr Samuel Dredge wase Monti unesitiya sekofu kona. Nonyaka nje imiti ekuso ikwikulu elinamanci mahlanu. Uti abatanda ukuba ihlume lekoloni ngebe linga ukuyilima. Ikula kakuhle, ngokukodwa kufupi nolwandle.

U-Dr Dalzell, lomfundisi wayetunyelwe ukuza kumisa isikolo esiya kubizwa ngo Gordon, usahambele pesheya. Kulindeleke ukuba woba nenyanga ezintlanu nezintandatu kona. Uhambele ukulungisa imicimbi yeso sikolo aza kusiqala.

Ubukoboka E-Yeputa—Noko kuko umteto wokuba umsebenzi wokutengisa amakoboka maupele E-Yeputa kuseko into eninzi ewuqubayo ngasese. Kuko iqela elibanjwe liquba amakoboka 591. Zite izipata mandla zokubabamba abo bantu, zabahluta lomakoboka, zati amadoda makaseleba ngamasodati azo.

Amadoda ayetunywe E-Austria ukuba ahambe ehlola olu Iwandle lunqonge *inorth pole* aselede abuya. Ati kufupi ne North pole kuko ilizwe nakwezindawo kube kutandatyuzelwa ukuba lulwandle lodwa. Ngalo nyaka uzayo kuya kubuya kutunywe amanya.

Umsebenzi—Umfuyi otile ongase Rini uti unegusha ezimakulu asibozo ezifuna ukucetywa, nezitungu zehabile ezimawaka mane ezifuna ukusikwa, noko abantu anokubafumana ukuza kumsebenzela ngumcebi omnye, nomsiki okwamnye, nabafazi ababini.

Abafundisi base America E-Natal— Ukuma kweremente elunge nabafundisi base America kuloluhlobo—Abafundisi ababekwe izandla 11, amanenekazi ancedisayo 16, abashumayeli abantsundu 20, ititshere ezintsundu 23, isikolo esikulu samakwenkwe 1, esentombi 1, abahamba ezikolweni 878, amalungu eremente 811, indlu zetyalike 11, ezezikolo 12.

Umfo otile obebalele omnye wabafunda apa ngolwe 5 ku November, uti “ Into enkulu apa E-Queenstown kukufakwabantu. Besincwaba into- mbazana yo Msutu nge Cawa. Igama layo ngu Sabina. Abantu ababeko encwabeni bebekumakulu amabini avayo. Omnye umntu oyindoda, U- mtembu, ubube namhlanje; emva kokugula iveki ezintatu. Enye indawo kukubalela kwelanga nokudula kokudla.”

E-LONDON,Kusand’ ukuhla ingozi embi kunene eyonakalise impahla. Kute komnye wale mikombe imana ukunyusa umlambo, kwadubula iruluwa ebipakati, wati umkombe obuyitwele wahamba inceba bafa abebekuwo. Konakele kanjalo neminye ebikufupi, kwawa imicancato, ifestile babuvitiviti, babaninzi, ekufuneka ukuba baye kufuna indawo zokulala kwezinye indawo.

Odutyulweyo—Ngase Bayi kuko umfo otile omhlope obetiyele ingulube ngompu. Kute engeko yena, engaluxelelanga usapo Iwake apo ukona umpu, unina waya ngakona. Ubelixegokazi eliminyaka 77. Kute emini wavakala udubula waza unyana lowo waya kukangela ukuba kuko ngulube idutyulweyo na, wafika unina selepolile, imbumbulu ingene entloko.

Langalibalele—Umfo otile omhlope obeha- mbele E-Robben Island uti—Ndide kona ndabona no Langalibalele nonyana wake. Ndifike besapilile kakuhle noko bengati abonwabile kwelo kaya labo. Basand’ushenxiselwa kwindlu entsha, eyona ilungiselelwe bona, kodwa abayitandi kanti le intsha yiyona intle ngapezulu. Unyana unamazwana awaziyo nge Singesi, kodwa indoda enkulu yona sizotane, into engatetiyo.

Kwele Diamond.—Umfo otile obala kwelozwe uti, Baninzi abantu abaqauka yindlala apa: uninzi Iwabo luvela kumazwe apakati. Bafika apa bedlekile kakulu yindlela nayindlala, bengenako ke ngoko nokuwenza umsebenzi. Kuti ngelo tuba basweleke ababaqashayo. Uti noke wafumana umsebenzi abehle angenwe sisifo akufumana ukudla, kuba kukade ahlukene nako, ize ke inkosi yake imgxote. Intsizana ezinjalo asizizo nazo ngoku apa. Akuko qinga bangancedwa ngalo na?

Igqira Nompu—Umfo otile obala pesheya kwe Nciba uti; Apa kube kuko intlanganiso ebibizwe ngomcinjana otile, kufunwa ukuba igqira lize kunyanga imipu yalo mzi ukuze ibe nokucana ngemfazwe. Kute ke xa igqira limana ukuyitabata ngaminye liyiposa pezulu, liyi yeka iwe emhlabeni, likwitsa ngamayeza alo, kanti liza kude litabate nonxashiweyo. Lite lakuwuposa pezulu wadubula xa uwayo. Yeka ke ukubaleka kwegqira lakuwuva! Nditeta lisuke lalala pantsi akwabako unokubuye alibambe. Kubuleleka ukuba kungeko wenzakeleyo.

E-Queenstown—Umfo obala ese Queenstown uti—Kuko Ilau elivumileyo ukuba umfazi walo limbulele. Umxosa otile uzidize ukuba ubesand’ukubulala omnye ngase Burgersdorp. Izingwe, nencuka, namaxwili azingenele igusha kulo Mahlulo.

Ipepa elitile lase Kapa liti, U-Feltman usand’ ukutumela incwadi kumntu otile apa ati kuyo, “ Ndiya kwazisa ukuba *iharmonium* (uhlobo olutile lwepiano)ide yafika Usapo Iwam luya tanda kanye ukuyiva lento ivuma endlwini yam. Bonke abake bayibona bati yelungileyo kanye. Enye indawo amamfengu aza kusebenza apo selesuka apa. Apetwe ngumninawe wam U-Jessie. Ndiya kolwa ukuba akufika apo woka eze kukubona kuba, ndandite ungamamkela. Amamfengu ngoku akasaloyiki ulwandle. Sati sakufika apa sawaxelela ukuba alunanto. Ngoku akasaukatalele umkombe.”

Intshutshiso zamakolwa.—E-Turkey abantu abakolwayo basatshutshiawa kakulu kwezinye indawo. I-Government yakona noko imise umteto wokuba akuko mntu uya kutshutshiswa ngenxa yenkonzo yake, ayitabati nyameko yokubakusela abakolwa ku Kristu. Omnye umfundisi wakona uti kuko ama Kristu amatatu afunyenwe efundisa aza abanjwa, anxitywa amakamandela, abetwa kunene, kwahlekiswa ngawo, aza emva koko agxotwa ezweni lawo. Omnye umfo ute akwaziwa ukuba ungu Mkristu wabanjwa ngamapolisa amfaka etolongweni, abatabata abantwana bake abanikela kumfundisi ongu Mahomedan.

Umbulali omkulu—E-Free State umfo ontsundu abati ngu Jem, ubaleke entolongweni. Wayefakwe kona ngetyala lokubulala inkwenkwana etile ngalo May udluleyo. Wakuvuma ukuba uyibulele, wati kanjalo wambulala nomfazi wake nentombi yake. Ute ukuze abaleke baba bebeye kusebenza ababanjwa abo bepetwe lidindala elintsundu. Kwakufika ixesha lokupumla lisuke elidindala lalala kuba belise linokubatemba. Abanye bemke baya kusela kwasala batatu. Usuke lomfo unetyala lokubulala watabata ipeki, wayihloma entloko yelidindala, yapantsa ukuya kupumela kwelinye icala, wazake wabaleka. Kula ebenalo elinye lilandele labaleka, elinye laya kuhlaba umkosi ekaya. Into emangalise abantu kukuba idindala elo like lihlale ixeshana pambi ’ kokuba liqauke noko lenjiwe njalo. Lomfo yena ulibuleleyo kutiwa ubekise ngase Diamond.

LOVEDALE INSTITUTION.

Esi sekolo siya kupumla ngolwe Sibini ngo-
mhla 22 ka December. Amabaso aya kwabiwa
ngalo mini ukunikwa kwabakupe abanye emse-
benzini wabo. Umsebenzi woqalwa ngexesha
leshumi, isihlalo sitatyatwe ngu Percy Nighting-
ale Esq.

IMALI EYAMKELWEYO IBATALELA
“ISIGIDIMI” NGENYANGA EDLULEYO.

|  |  |  |  |
| --- | --- | --- | --- |
|  | *£* | s. | D. |
| Mr. Hlongwane, Natal | 1 | 6 | 0 |
| Rev. Mr. Hunter, Wodehouse Forests | 0 | 14 | 0 |
| Mr. Falati, Mgwali .... | 0 | 12 | 0 |
| Mr. Campbell, Macfarlane . | 0 | 10 | 0 |
| „ P. Jager, Blinkwater . | 0 | 10 | 0 |
| „ Zweni, Gqumahashe | 0 | 6 | 0 |
| „ Bell, Basutoland | 0 | 5 | 0 |
| Rev. J. Lwana, Annshaw | 0 | 4 | 0 |
| Mr. John Jacob, Green River | 0 | 4 | 0 |
| „ John Mbilini, Fort Peddie . | 0 | 4 | 0 |
| „ Sisile Sasanti, Lovedale | 0 | 3 | 0 |

ABABUBILEYO.

E-Port Elizabeth nge Cawa ngomhla 15 ka November kubube U-Joseph Andrews Hanney, ubudala bake buyiminyaka emitatu.